hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Դատախազությունը բողոքարկել է Ալավերդու հայտնի գործարար Վահագն Աբգարյւանի խափանման միջոցի փոփոխման մասին Լոռու դատարանի դատավոր Սուսաննա Գզոգյանի կայացրած որոշումը և պահանջում է կրկին կալանավորել նրան: Վերաքննիչ քրեական դատարանը ընդունել է այն վարույթ և շուտափույթ կարգով նիստ է նշանակել: Փաստաբանի միջնորդությունը նիստը հետաձգելու վերաբերյալ չի բավարարվել, իսկ վերաքննիչ ներկայացած ամբաստանյալ Վահագն Աբգարյանին դատարանը հորդորել է համաձայնվել բողոքը լսել առանց պաշտպանի, ինչը վերջինս չի արել:
Այսօր նշանակված էր վերաքննիչ բողոքի քննությունը, սակայն այսօր Աբգարյանի պաշտպան Ինեսսա Պետրոսյանի առողջական վիճակը նիստի ժամանակ կտրուկ վատթարացավ: Նիստը ընդհատվեց: Փաստաբանը տեղափոխվեց հիվանդանոց:
Ավելի վաղ Ինեսսա Պետրոսյանը Forrights.am-ին հայտնել էր, որ առողջական խնդիրներ ունի: Նա չէր ներկայացել նաև Լոռու դատարանում Աբգարյանի գործով նշանակված դատաքննությանը, և վերջին նիստն Աբգարյանի գործո վ այդ դատարանում նույնպես հետաձգվել էր:
«Դատերը ձգվում են, զգացվում է, որ նպատակասլաց ուզում են Վահագին ուղարկեն բանտ: Մարդուն չի կարելի էյսքան հետապնդել, սահման կա: Խափանման միջոցը ի՞նչ է: Թող էլի դատեն, նա չի խուսափում դատարան գնալուց, բայց կալանքը ինչ՞ի է պետք», — ասում է Վահագն Աբգարյանի մայրը՝ Անահիտ Գևորգյանը:
Նա հայտնեց, որ Աբգարյանը հիմա գտնվում է Երևանում, բժիշկների հսկողության տակ: Վահագն Աբգարյանը մի շարք քրոնիկական հիվանդություններ ունի, այդ թվում շաքարային դիաբեթ, որը ըստ հարազատների, նա ձեռք է բերել կալանավայրում:
«Ես չեմ պատկերացնում, թե ինչ խիղճ պետք է ունենան, որ էդ առողջությունով, էդքան պատմություններով ու մահափորձերով հանդերձ, որ իր վրա եղել է, նորից կալանք դնեն», — ասում է մայրը:
Հիշեցնենք՝ ապրիլի 1-ից Վահագն Աբգարյանը, որը երկու տարուց ավելի կալանավայրում էր, ազատության մեջ է: Կիրառվել է գրավ 15 մլն դրամի չափով: Իսկ Լոռու ընդհանուր իրավասության դատարանում շարունակվում է Վահագ Աբգարյանի գործով դատավարությունը:
Նա, ինչպես հայտնի է, մեղադրվում է ապօրինի կերպով զենք և փամփուշտներ ձեռք բերելու, իր սանիկին՝ Վլադիմիր Դավթյանին հանձնելու և իր համաքաղաքացի, թմրամիջոցների պատրաստման-իրացման համար կրկնակի դատված Կամո Փիրուզյանի սպանությունը կազմակերպելու, ինչպես նաև քննիչներին կաշառելու համար:
Երեկ այս գործով հերթական դատական նիստն էր, որը հետաձգվեց Աբգարյանի փաստաբանի վատառողջ լինելու պատճառով: Նախորդ անգամ էլ դատախազը չեր ներկայացել Սպիտակի դատարան:
Աբգարյանի ներկայացուցիչները, մասնավորապես իրավապաշտպան Մարինա Պողոսյանը համարում են, որ ՀՀ գլխավոր դատախազ Արթուր Դավթյանը Վահագն Աբգարյանի գործով քննչական խմբի ղեկավար, Մարտի 1-ով հայտնի Վահագն Հարությունյանի ընկերն է, ահա ինչու նա ուզում է ամեն կերպ բանտում պահի Աբգարյանին:
Մայիսի 7-ին Աբգարյանի ներկայացուցիչները «Նոյյան տապան» ինտերնետային հեռուստաստուդիայի տաղավարում ելույթի ժամանակ կենտրոնացրեցին հանրության ուշադրությունը այս աղմկահարույց գործի, նաև այն հանգամանքի վրա, որ Վահագն Աբգարյանը բախվել է Ալավերդիում թմրամոլների մաֆիային, որ նրա դեմ մի քանի անգամ մահաձորձեր են իրականացվել, որոնց պատվիրատուները Լալվարի հանքի տերեր Տարոն և Արթուր Աբգարյաններն են: Տրվեցին Արթուր Դավթյանի և Վահագն Հարությունյանի անունները, որոնց ջանքերով քիլլերները ազատության մեջ են, իսկ Ագգարյանը ահա՝ ամբաստանյալի աթոռին:
Վերջին մահափորձը Վահագն Աբգարյանի դեմ տեղի է ունեցել փետրվարի 25-ին՝ «Նուբարաշեն» քրեակատարողական հիմնարկում, երբ նրա վրա հարձակվեցին ու նրան ծեծի ենթարկեցին այլ կալանավորներ: Այս միջադեպի հետ կապված քննություն է իրականացվում, սակայն մեղադրյալներ չկան:
Նախորդ նյութըԿորոնավիրուսի դեպքերի թիվն աշխարհում հասել է 4,197,174 -ի․ մահացել է 284,096 մարդ
Հաջորդ նյութը«Ասում են՝ սրի վրա, թրի վրա երդում ենք տվել․․․ուզում են ինձ հետ հաշվեհարդար տեսնել» սպառնում են ազգագրագետին
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Մարտական դիրքում հայտնաբերվել է զինծառայողի դի` հրազենային վիրավորումով
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.